  Анжелика Тихонова корреспондент 27-тӥ куартолэзе Ижкарын «П. И. Чайковскийлэн вордӥськем шаераз» II литературая фестиваль улсын йӧскалык музей дорысь Кузебай Гердлы синпелет дорын удмурт кылбуръёсты шара лыдӟон ортчиз. Ужрадэ ивортодэтъя «Удмуртия» агентстволэн корреспондентэз но вуылӥз. Кызьы вераз шара лыдӟонэз радъясь, Удмуртиысь йӧскалык лыдӟетъюртысь йӧскалык но шаертодон литературая ёзэтлэн кивалтӥсез Татьяна Николаева, та ужрад удмурт кылэз утёнын туала амалъёслы но ужпумъёслы сӥзем конференциез азьланьтон выллем луиз.   Туэ конференцимы сӥземын вал бере кыллы но сое утёнлы, ми бырйим пӧртэм гожъяськисьёслэсь удмурт кылын гожтэм, удмурт кыллы сӥзем кылбуръёссэс. Соин студентъёс удмурт кылэз яратэмзэс возьматӥсь кылбуръёсыз лыдӟизы Татьяна Николаева, Удмуртиысь йӧскалык лыдӟетъюртысь ёзэтэн кивалтӥсь, ужрадэз радъясьКылбуръёсты Лулчеберетъя элькун колледжын но Удмурт кун университетын дышетскисьёс лыдӟизы. Татьяна Николаева пусйиз, таӵе лыдӟонъёс нырысьсэ ӧз ортче ни. Соос нырысетӥ фестиваль улсын но радъяськизы. Соку ужрадэз Кузебай Герд нимо премиен пусъем кылбурчиослы но гожъяськисьёслы сӥзизы вал. Ми та лыдӟонъёсын возьматыны турттӥськом вал литература уг на быры на, кыл уг на быры на, солэн азьлань сюресэз но вольыт луоно, таӵе пинал лыдӟисьёс, мыло-кыдо лыдӟисьёс вань бере шуыса Татьяна Николаева, Удмуртиысь йӧскалык лыдӟетъюртысь ёзэтэн кивалтӥсь, ужрадэз радъясьИвортодэтъя «Удмуртия» агентство ужрадысь меӵак возьматон нуиз. Тегъёс: Ижкар Удмуртия удмуртъёс удмурткыл Йӧскалыклыдӟетъюрт кылбурет  